На основу члана 3. Правилника о додели буџетских средстава Покрајинског секретаријата за образовање, прописе, управу и националне мањине - националне заједнице за суфинансирање програмa и пројеката у области основног и средњег образовања и васпитања у Аутономној покрајини Војводини (број Правилника: 128-451-931/2016-01), а у вези сa Покрајинском скупштинском одлуком о буџету Аутономне покрајине Војводине за 2016. годину („Службени лист АПВ“, бр. 54/15), покрајински секретаријат за образовање, прописе, управу и националне мањине-националне заједнице расписује

|  |  |  |
| --- | --- | --- |
| Description: Description: grb.TIF | Република Србија  Аутономна покрајина Војводина  **Покрајински секретаријат за образовање, прописе, управу и националне мањине-националне заједнице**  Булевар Михајла Пупина 16, 21000 Нови Сад  Т: +381 21 487 44 39  F: +381 21 456 986 | |
|  | Број: 128-451-746/2016-01 | Датум: 04.03.2016.година |

**КОНКУРС**

**ЗА СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ОСНОВНОГ И СРЕДЊЕГ ОБРАЗОВАЊА У АП ВОЈВОДИНИ ЗА 2016. ГОДИНУ**

Покрајински секретаријат за образовање, прописе, управу и националне мањине-национале заједнице ће, у складу са Финансијским планом и финансијским могућностима у буџетској 2016. години, суфинансирати програме и пројекте у области основног и средњег образовања на територији АП Војводине у износу од **13.415.000,00 динара.**

Реализација финансијских обавеза вршиће се у складу са ликвидним могућностима буџета АП Војводине за 2016. годину.

**РАСПОДЕЛА СРЕДСТАВА**

**А) Установе основног и средњег образовања и Регионални центри за професионални развој запослених у образовању**

1. за програме и пројекте основног образовања – **5.420.000,00 динара,**
2. за програме и пројекте средњег образовања – **3.650.000,00 динара.**

**Б) Удружења**

1. за програме и пројекте на нивоу основног образовања – **2.265.000,00 динара,**
2. за програме и пројекте на нивоу средњег образовања – **2.080.000,00 динара.**

Право учествовања на Конкурсу имају установе основног и средњег образовања на територији АП Војводине, чији је оснивач Република Србија, аутономна покрајина или јединица локалне самоуправе и Регионални центри за професионални развој запослених у образовању са седиштем на територији АП Војводине као и удружења са седиштем на територији АП Војводине која су као један од циљева удруживања статутом предвидела активности у области образовања. Наведена средства намењена су за следеће приоритете:

1. **Модернизацију образовно-васпитног рада**

**–** осавремењивање наставног процеса путем иновативности и креативности свих учесника, безбедност ученика, стручно усавршавање наставног кадра (за неразвијене и изразито неразвијене јединице локалне самоуправе према јединственој листи развијености региона и јединица локалних самоуправа која се утврђује за сваку годину и објављује у „Службеном гласнику РС“), медијска популаризација образовања ради истицања добрих примера из праксе и савремених трендова у образовању, такмичења ученика која нису у организацији Министарства просвете, науке и технолошког развоја (међурегионална, међународна....),

**2. Усаглашавање образовања са потребама тржишта рада**

**–** унапређивање предузетничког духа, развој практичних и животних вештина,

професионална оријентација и каријерно вођење, подизање квалитета стручне праксе,

**3. Неговање мултикултуралности/интеркултуралности и традиције, матерњег језика припадника националних мањина – националних заједница**

**–** стварање услова да се ученици припадници различитих националних заједница боље

међусобно упознају као и да стекну додатна знања о историји, култури и другим

важним чињеницама о суживоту, јачање међунационалног поверења,

**4. Подршка инклузивном образовању и превенција раног напуштања формалног образовања**

* друштвено укључивање и напредовање ученика (са сметњама у развоју, специфичним потешкоћама у учењу и ученика из друштвено осетљивих група), као и
* ученика са изузетним способностима, развој талената у складу са њиховим образовно – васпитним потребама (прилагођавањем начина и услова рада, обогаћивањем и проширивањем наставних садржаја).

**5. Подстицање ваннаставних активности**

* организовано и стручно вођено слободно време ученика у ваннаставном периоду и током школских распуста путем едукативних кампова, сусрета ученика, секција, спортских, научно – техничких , културних и других садржаја).

**ЗАЈЕДНИЧКИ УСЛОВИ КОНКУРСА:**

I *Расподела средстава врши се на основу следећих критеријума:*

1. Одговор на тему програма/пројекта

* Циљеви и активности програма/пројекта су у складу са приоритетима конкурса
* Циљеви програма/пројекта су јасни, конкретни и оствариви
* Активности су реалне и адекватне за постизање циљева
* Примењен је иновативни приступ у планирању активности којима се преносе знања и искуства школа и удружења грађана на ширу друштвену заједницу

1. Утицај предложеног програма/пројекта

* Величина циљне групе
* Степен укључености циљне групе којој је програм/пројекат намењен
* Видљивост програма/пројекта
* Одрживост резултата програма/пројекта
* Укљученост партнерских институција у реализацију програма/пројекта

1. Компетентност предлагача и досадашње искуство

* Досадашња искуства у реализацији програма/пројеката који доприносе унапређењу образовно-васпитног рада.

II *Подносилац пријаве, уз пријаву на конкурс, треба да приложи:*

1. фотокопију акта о упису у судски регистар, односно фотокопију решења о упису у регистар код Агенције за привредне регистре за удружења,
2. фотокопију потврде о пореском идентификационом броју,

3) удружења грађана подносе и извод из АПР којим се доказује да је подносилац пријаве регистрован за послове у области образовања (извод се добија у седишту или организационој јединици АПР-а, а не путем online претраге),

4) фотокопија извода из статута удружења или оснивачког акта (у коме је утврђено да се циљеви удружења остварују у области која је предвиђена овим конкурсом), оверено код надлежног органа.

**ОДЛУЧИВАЊЕ О ЗАХТЕВИМА И НАЧИН АПЛИЦИРАЊА**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Секретаријат задржава право да од подносиоца захтева, по потреби, затражи додатну документацију или информације.

Пријава на конкурс се подноси у писменој форми, на јединственом обрасцу који се објављује на интернет страници Секретаријата и који садржи циљ, активности, кориснике, финансијски план и одрживост програма и пројекта са роком његовог завршетка.

**Једно правно лице може да поднесе највише две пријаве.**

Секретаријат ће суфинансирати појединачне програме/пројекте максимално до 80% од укупно траженог износа по програму/пројекту, а највише до износа од 400.000,00 динара по програму односно пројекту.

Средства за суфинансирање програма/пројеката у области основног и средњег образовања ће се додељивати само за оне програме/пројекте који ће се претежно реализовати током текуће 2016. године.

Резултати конкурса се објављују на интернет страници Секретаријата.

**Рок за подношење пријава на конкурс је 31. 03. 2016. године.**

Пријаве са потребном документацијом се подносе на адресу:

Покрајински секретаријат за образовање, прописе, управу

и националне мањине-национале заједнице.

„Конкурс за суфинансирање програма и пројеката у

области основног и средњег oбразовања у АП Војводини“

Булевар Михајла Пупина 16

21000 Нови Сад

Комисија неће разматрати:

* Непотпуне пријаве (пријаве које не садрже комплетну документацију потребну за пријаву на конкурс, које нису потписане и оверене печатом, са непопуњеним рубрикама, попуњене графитном оловком, пријаве које нису поднете на одговарајућем обрасцу или садрже неразумљиве и нечитке податке);
* неблаговремене пријаве (пријаве послате након рока који је означен као последњи дан конкурса);
* недопуштене пријаве (пријаве поднете од стране лица која су неовлашћена и субјеката који нису предвиђени конкурсом);
* пријаве корисника који је поднео више од два захтева за суфинансирање програма пројеката по овом конкурсу (подносилац пријаве дужан је да сам изабере пројекат

са којима конкурише, у случају да буде послато више од два пројекта Комисија неће вршити одабир и документација ће бити одбијена);

* пријаве у којима није јасно назначен један приоритет (корисник је дужан да се определи за један приоритет, у случају да се заокружи више од једног приоритета комисија неће узети захтев у разматрање);
* пријаве које се не односе на конкурсом предвиђене намене у члану 10 ;
* пријаве корисника који у претходном периоду нису оправдали додељена средства путем финансијских и наративних извештаја;
* програме односно пројекте чија реализација не може претежно да се реализује у току текуће буџетске године.

Образац упитника са прилозима, се може преузети од 07. марта 2016. године на званичној Web презентацији Покрајинског секретаријата за образовање, прописе, управу и националне мањине - национале заједнице: [**www.puma.vojvodina.gov.rs**](http://www.puma.vojvodina.gov.rs/) **.**

ПОКРАЈИНСКИ СЕКРЕТАР

Nyilas Mihály

(Михаљ Њилаш)